1976 ஆம் ஆண்டில் 196.6 மில்லியன் கிலோவும், 1982 இல் 187.8 மில்லியன் கிலோவும், 1984 இல் 207 மில்லியன் கிலோவும், 1990 இல் 233 மில்லியன் கிலோவுமென தேயிலை உற்பத்தி இலங்கையில் இடம்பெற்றுள்ளது. தேயிலை பயிரிடப்பட்ட நிலப்பரப்பினை பொறுத்த வரையில், 1985 ஆம் ஆண்டில் இரண்டு இலட்சத்து 31 ஆயிரத்து 650 ஹெக்டெயர் நிலப்பரப்பில் தேயிலை பயிரிடப்பட்டது. இலங்கையின் தேயிலை தொடர்பாக நாம் பேசுகின்ற போது பெருந்தோட்டங்களின் ஆதிக்கத்தினையும் நாம் குறிப்பிட்டாதல் வேண்டும். பெருந்தோட்டங்கள் இலங்கையின் பொருளாதாரத்தில் முதுகெலும்பாக இருந்து வந்த காலம் மிக நீண்டதாகும்.